2. Uloženie 

Uloženie zošita


Stlačte tlačidlo Uložiť alebo použite príkaz Uložiť. Ak chcete zmeniť názov dokumentu použite príkaz Uložiť ako.
Možnosti pri ukladaní 


V okne Uložiť ako stlačte Možnosti. Otvorí sa okno Ukladanie – možnosti, v ktorom môžete nastaviť:

1. Vždy vytvoriť zálohu.

2. Heslo na otvorenie.

3. Heslo na úpravy.

4. Odporúčané iba na čítanie.

Automatické uloženie 


Nastavujete príkazom Automatické uloženie. V rovnomennom okne vyplníte pole Uložiť automaticky raz za x minút. 

Táto funkcia patrí medzi doplnky. 

Doplnky


Niektoré funkcie Excelu nie sú dostupné v štandardnej inštalácii Excelu. Tieto funkcie sa nazývajú doplnky. Ukážeme postup ako inštalovať doplnok.

1. Zadajte príkaz Doplnky.
2. V zozname Dostupné doplnky vyberte požadovaný doplnok.

Otvorenie zošita


Existujúci zošit otvoríte tlačidlom alebo príkazom Otvoriť.

Zatvorenie zošita


Použite tlačidlo Zavrieť v hlavičke dokumentového okna alebo príkaz Zavrieť.

Nový zošit


Otvoríte tlačidlom alebo príkazom Nový. Pri použití príkazu máte možnosť voľby šablóny.

Vlastnosti zošita

Príkaz Vlastnosti otvorí okno Vlastnosti, kde môžete zadať Názov, Predmet, Autor, Manažér, Spoločnosť, Kategórie, Kľúčové slová, Komentáre. Taktiež je vidieť meno šablóny na ktorej je založený zošit. Doporučujem zaškrtnúť voľbu Uložiť obrázok s ukážkou.

V okne Otvoriť v zozname Zobrazenia si môžete vybrať, či chcete vidieť vlastnosti, alebo ukážku vybraného zošita.

Ak v okne Možnosti zaškrtnete voľbu Výzva pre vlastnosti zošita, tak pri prvom uložení zošita ste vyzvaný, aby ste zadali vlastnosti zošita.

Pracovný priestor

Pracovný priestor je súbor, ktorý umožní otvoriť celú skupinu zošitov naraz. Usporiadajte okná jednotlivých zošitov, tak ako si prajete, aby sa otvorili a zadajte príkaz Uložiť pracovný priestor.

Pracovný priestor otvoríte klasicky — príkazom Otvoriť.

Príklad „Hudba“


Otvorte nový zošit s menom Hudba a vytvorte v ňom tabuľku nákupov hudobných CD za posledné tri roky, podľa vzoru:

	Žáner
	r. 2000
	r. 2001
	r. 2002
	r. 2003
	Spolu

	Top 40
	1
	5
	1
	4
	11

	Country
	2
	6
	2
	3
	13

	Jazz
	3
	7
	3
	2
	15

	Rock
	4
	8
	4
	1
	17

	Spolu
	10
	26
	10
	10
	56


Príklad „Nákupy“

Otvorte zošit Knihy a zošit Hudba a usporiadajte ich na obrazovke podľa vášho vkusu. Obidva zošity uložte ako pracovný priestor s menom Nákupy. 

Skončite Exel. Otvorte pracovný priestor Nákupy.

